
             REPUBLIKA HRVATSKA
KOPRIVNIČKO-KRIŽEVAČKA ŽUPANIJA
               OPĆINA KOPRIVNIČKI BREGI
Povjerenstvo za provedbu javnog natječaja
KLASA: 112-01/19-01/04
URBROJ: 2137/08-19-3
Koprivnički Bregi, 23. svibnja 2019.

OBAVIJEST I UPUTE KANDIDATIMA
prijavljenim na javni natječaj za radno mjesto komunalnog radnika u
Jedinstvenom upravnom odjelu Općine Koprivnički Bregi

[bookmark: _GoBack]U „Narodnim novinama“ broj 54 od 29. svibnja 2019. godine, objavljen je tekst javnog natječaja za prijam u službu na radno mjesto komunalnog radnika.
Služba se zasniva na neodređeno vrijeme u Jedinstvenom upravnom odjelu Općine Koprivnički Bregi te se daju upute kako slijedi.
Izrazi koji se koriste u ovoj obavijesti za osobe u muškom rodu upotrijebljeni su neutralno i odnose se na muške i ženske osobe.
Radno vrijeme: od ponedjeljka do petka; 40 sati tjedno.
Opis poslova namještenika – komunalnog radnika:
- čisti, održava i kosi zelene površine, parkove, cvjetnjake i ostale javne površine po potrebi,
- obavlja poslove na održavanju groblja,
-  vrši iskop grobnog mjesta i ukop, po potrebi
- vrši nadzor radova na groblju, naročito kod izmjere za izradu okvira, spomenika i drugih sličnih radova te vrši izmjeru i određivanje granice kod formiranja novih grobnih mjesta, 
- vrši dostavu poziva i materijala za sjednice općinskih tijela, rješenja, uplatnica, obavijesti i druge pošte po potrebi,
- pomaže kod pripreme proslava i manifestacija koje organizira Općina,
- postavlja i skida božićnu rasvjetu,
- sudjeluje u poslovima održavanja nerazvrstanih cesta i to prilikom: postavljanja prometne signalizacije, nasipavanja cesta šljunkom, čišćenja snijega, posipavanja kolnika solju,
- vodi brigu o održavanju u ispravnom stanju i servisiranju sredstava za rad (kosilice i ostalo),
- čisti uredske i ostale zajedničke prostorije Općine,
- obavlja i druge poslove održavanja čistoće,
- obavlja i ostale poslove koje mu povjeri pročelnica ili općinski načelnik.

Podaci o plaći namještenika – komunalnog radnika:
Sukladno odredbama Zakona o plaćama u lokalnoj i područnoj (regionalnoj) samoupravi          (Narodne novine broj 28/10) plaću namještenika čini umnožak koeficijenta složenosti poslova radnog mjesta i osnovice za obračun plaća uvećan za 0,5 % za svaku navršenu godinu radnog staža.  Odlukom o koeficijentima za obračun plaće službenika i namještenika Jedinstvenog upravnog odjela Općine Koprivnički Bregi za radno mjesto komunalnog radnika propisan je koeficijent 1,30 dok je trenutna bruto osnovica 3.630,00 kuna.
Način obavljanja prethodne provjere znanja i sposobnosti kandidata:
Za kandidate prijavljene na javni natječaj koji su podnijeli pravodobne i uredne prijave te ispunjavaju formalne uvjete provesti će se postupak prethodne provjere znanja i sposobnosti koji obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.
Postupak testiranja i intervjua provesti će Povjerenstvo za provedbu javnog natječaja. O rezultatima testiranja i vremenu održavanja intervjua kandidati će biti obaviješteni.
Na pisanom testiranju nije dozvoljeno koristiti se literaturom i bilješkama, napuštati prostoriju, razgovarati sa ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.
Intervju se provodi samo sa kandidatima koji su ostvarili najmanje 50% iz pisane provjere znanja i sposobnosti. Povjerenstvo kroz razgovor sa kandidatima prilikom intervjua utvrđuje interese, profesionalne ciljeve i motivaciju za rad na tim poslovima.
Kandidati koji će moći pristupiti intervjuu biti će o tome obaviješteni.
Nakon provedenog testiranja i razgovora, Povjerenstvo za provedbu javnog natječaja utvrđuje rang listu kandidata prema ukupnom broju ostvarenih bodova.
Područje testiranja te pravni i drugi izvori za pripremanje kandidata za testiranje za radno mjesto namještenika – komunalnog radnika:
· Ustav Republike Hrvatske (Narodne novine'' broj 56/90, 135/97, 8/98, 113/00, 124/00, 28/01, 41/01, 55/01, 76/10, 85/10 i 05/14) i to: 
a) Članci od 71. do 87., 
b) Članci od 94. do 100.,
c) Članci od 107. do 114.

· Zakon o lokalnoj i područnoj (regionalnoj) samoupravi (''Narodne novine'' broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17)

· Statut Općine Koprivnički Bregi („Službeni glasnik Koprivničko-križevačke županije“ broj 6/13. i 3/18)
Postupak testiranja:
Na testiranje je potrebno donijeti osobnu iskaznicu ili drugu ispravu na kojoj se nalazi fotografija s kojom se dokazuje identitet osobe. Ne postoji mogućnost naknadnog pisanog testiranja bez obzira na razloge koje pojedinog kandidata eventualno spriječe da testiranju pristupi u naznačeno vrijeme. Smatra se da je kandidat koji nije pristupio testiranju povukao prijavu na javni natječaj. Nakon utvrđivanja identiteta i svojstva kandidata, kandidati će pristupiti testiranju iz navedenog područja.
Vrijeme trajanja testiranja: 60 minuta.
Obavijest o vremenu održavanja testiranja biti će objavljena najmanje 5 dana prije testiranja na web stranici Općine Koprivnički Bregi: www.koprivnicki-bregi.hr.  

Ostale upute:
Podnositelji prijava dužni su u prijavi priložiti sve priloge i podatke naznačene u javnom natječaju i to u obliku navedenom u natječaju budući da manjak samo jedne isprave ili dostava jedne isprave u obliku koji nije naveden u natječaju isključuje podnositelja iz statusa kandidata. Ukoliko podnositelj prijave utvrdi da je potrebno dopuniti prijavu koja je već podnijeta, to je moguće učiniti zaključno do isteka roka u javnom natječaju.
Nadalje, prijave kandidata koji ne ispunjavaju formalne uvjete za prijam u službu navedene u javnom natječaju ne upućuju se u daljnji postupak provjere znanja i sposobnosti i o tome će se podnositelj prijave obavijestiti pisanim putem.

